वर्ष 2004 में हुए लोकसभा चुनावों में प्रदेश से कुल 481 निर्दलीय उम्मीदवार चुनावी समर में उतरे परन्तु इनमें से अमरोहा संसदीय सीट पर हरीश नागपाल ही चुनाव जीतने में सफल हो पाये बाकी सभी अपनी जमानत तक गंवा बैठे. चुनावी आंकड़ों पर नजर डाली जाये तो इन निर्दलीय उम्मीदवारों को प्रदेश में पड़े कुल मतों का सिर्फ 3.81 प्रतिशत मत ही हासिल हो पाया. जो निर्दलीय उम्मीदवार संसद तक पहुंचे उनमें से ज्यादातर मजबूत जनाधार और दमदार शाख्सियत वाले थें.